Document ID: 32011D0200
Publication Date: 2010-09-27

Content:
32011D0200
L 092/1
SLUŽBENI LIST EUROPSKE UNIJE
ODLUKA VIJEĆA
od 27. rujna 2010.
o potpisivanju Dobrovoljnog partnerskog sporazuma između Europske unije i Republike Kameruna o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)
(2011/200/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 5.,
uzimajući u obzir prijedlog Komisije,
budući da:
(1)
U svibnju 2003. Komisija je donijela Komunikaciju Vijeću i Europskom parlamentu pod nazivom „Provedba zakona, upravljanje i trgovina u području šuma (FLEGT): prijedlog Akcijskog plana EU-a” u kojoj su zatražene mjere za rješavanje nezakonite sječe stabala putem razvoja dobrovoljnih partnerskih sporazuma sa zemljama koje proizvode drvnu sirovinu. Zaključci Vijeća o tom Akcijskom planu usvojeni su u listopadu 2003. (1), a Europski je parlament 11. srpnja 2005. donio rezoluciju o tom predmetu (2).
(2)
Dana 5. prosinca 2005. Vijeće je ovlastilo Komisiju za otvaranje pregovora o partnerskim sporazumima za provedbu Akcijskog plana Unije za FLEGT.
(3)
Dana 20. prosinca 2005. Vijeće je donijelo Uredbu (EZ) br. 2173/2005 (3) kojom je uspostavljen FLEGT sustav za izdavanje dozvola za uvoz drvne sirovine u Uniju iz zemalja s kojima je Unija sklopila dobrovoljne partnerske sporazume.
(4)
Pregovori s Republikom Kamerunom zaključeni su i Dobrovoljni partnerski sporazum između Europske unije i Republike Kameruna o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (dalje u tekstu „Sporazum”) parafiran je 6. svibnja 2010.
(5)
Sporazum treba potpisati pod uvjetom njegovog sklapanja,
DONIJELO JE OVU ODLUKU:
Članak 1.
Ovime se u ime Unije ovlašćuje potpisivanje Dobrovoljnog partnerskog sporazuma između Europske unije i Republike Kameruna o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT) pod uvjetom sklapanja dotičnog Sporazuma.
Tekst Sporazuma priložen je ovoj Odluci (4).
Članak 2.
Predsjednik Vijeća ovlašćuje se za imenovanje osobe koja je ovlaštena potpisati Sporazum u ime Unije pod uvjetom njegovog sklapanja.
Članak 3.
Ova Odluka stupa na snagu na dan donošenja.
Sastavljeno u Bruxellesu 27. rujna 2010.

EuroVoc Classification:
Level 1 (Primary): 100145
100152
100146
100143
100142
100147
100156
100161
Level 2 (Secondary): 100280
100229
100185
100251
100171
100169
100180
100193
Level 3 (Tertiary): 5424
651
3062
3489
1432
614
1154
2505
2497
All Tags: 1092
216
2792
5095
5585
563
614
651
6897
943